मणिपुर के 1,500 बच्चों ने मिजोरम के स्कूलों में दाखिला लिया : शिक्षा निदेशक
हिंसाग्रस्त मणिपुर से अपने परिवारों के साथ आए 1,500 से अधिक बच्चों ने मिजोरम के विभिन्न स्कूलों में दाखिला लिया है।
मिजोरम के शिक्षा निदेशक लालसंगलियाना ने ‘पीटीआई-भाषा’ को बताया कि विस्थापित बच्चों को सरकारी स्कूलों में निशुल्क दाखिला दिया गया है।
उन्होंने कहा कि बच्चों की स्थिति पर विचार करते हुए उन्हें आवश्यक दस्तावेज न होने के बावजूद स्कूलों में दाखिला लेने की अनुमति दी गयी।
इस बीच, मिजोरम के गृह आयुक्त और सचिव एच लालेंगमाविया ने मणिपुर से आतंरिक रूप से विस्थापित हुए 11,800 से अधिक लोगों को राहत उपलब्ध कराने के लिए केंद्र से वित्तीय सहायता मिलने की उम्मीद जतायी।
उन्होंने मंगलवार को मणिपुर के आंतरिक रूप से विस्थापित लोगों पर कार्यकारी समिति की बैठक में बताया कि वह मदद मांगने के लिए पर्यटन मंत्री रॉबर्ट रोमाविया के साथ दिल्ली गए थे।
उन्होंने बताया कि राज्य सरकार ने विस्थापित लोगों को राहत मुहैया कराने के लिए केंद्र से 10 करोड़ रुपये मांगे हैं।
मानसून आने के साथ ही बैठक में उचित सरकारी इमारतों को खाली कराने का फैसला लिया गया ताकि विस्थापित लोगों को अस्थायी शिविरों के बजाय इन इमारतों में ठहराया जाए।
आंकड़ों के अनुसार, मंगलवार तक पड़ोसी राज्य मणिपुर के 11,870 लोगों ने मिजोरम के 11 जिलों में पनाह ली।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva